Սիլլի կղզիներ

Սիլլի կղզիները (անգլերեն՝ Isles of Scilly, կելտերեն՝ Enesow Syllan) (անվանվում են նաև Սորլինգզ), Ատլանտյան Օվկիանոսում գտնվող կղզիախումբ է, որը պատկանում է Միացյալ Թագավորությանը։ Այն հիմնականում կազմված է 5 կղզիներից և տարածվում է 16,33 քառակուսի կիլոմետրի վրա։
Կղզեխումբը զարգացած է տուրիզմի բնագավառում, գյուղատնտեսությամբ և ձկնորսությամբ։
Տրեսկո կղզու վրա գոյություն ունի տրոպիկական այգի։
2006 թվականի տվյալներով կղզում ապրում է 2100 բնակիչ։


== Պատմություն ==


=== Անտիկ ժամանակաշրջաններ ===

Կղզիախմբում բնակության հետքեր գրանցվել են դեռ քարե դարից։ Գտնել են Քրիստոսի ծննդից երկու հազարամյակ առաջ կառուցված դամբարաններ։
Կղզիախումբը կարող է լինել հին հույների կողմից նշված "Անագի կղզին", որը այցելել են նաև պյունիկները, չնայած այն փաստին, որ կղզում անագի մեծ քանակ գոյություն չունի։
Վարկած կա, որ ավելի վաղ ժամանակաշրջաններում կղզիախումբը միասնություն է եղել, իսկ ժամանակի ընթացքում այն բաժանվել է չորս մեծ մասերի։
Կղզում գտնվել է շատ վաղ ժամանականերում կառուցված ագարակ։ Այժմ ագարակը գտնվում է առանձնացած մի կղզյակի վրա և չի կարող ծառայել իր նպատակներին չափազանց փոքր չափսերի պատճառով։


=== Միջնադար ===

955 թվականին Նորվեգիայի թագավոր Օլաֆ Առաջինը սկսում է պատերազմներ տարբեր Եվրոպական երկրների հետ տանելով բազում հաղթանակներ։ Հնարավոր է նաև, որ նա անդրադարձել է Սիլլի կղզիներին։
Լեգենդը պատմում է Օլաֆ թագավորը կղզում հանդիպում է քրիստոնյա մի հոգեվորականի, որը նրան հայտնում է, որ թագավորին սպասում է երկար և պատվավոր կառավարություն, սակայն նրան մահացու վտանգ է սպառնում։ Մեկ շաբաթ անց թագավորը իր նավը վերադառնալու ճանապարհին ենթարկվում է հարձակման։ Առողջությունը վերականգնելուց հետո թագավորը կնքվում է և բազմաթիվ հեթանոսների հավատափոխ է անում քրիստոնեության։ Այսպիսով Նորվեգիան դառնում է քրիստոնյա երկիր։
Կղզին ենթարկվել է նաև վիկինգների հարձակումներին։
Տասնմեկերորդ դարում անգլիական շատ տարածքներ պատերազմներից հետո հանձնվեցին նորմանդներին։ Դրանց մեջ մտնում էին նաև Սիլլի կղզիները։ Այս դեպքից հետո կղզում կյանքը մտավ հսկողության տակ։

Տասնյոթերորդ դարում Սիլլի կղզիներում սկսում է Անգլիական Երկրորդ Քաղաքացիական պատերազմը, որը պատճառ է հանդիսանում բազում խնդիրների հոլանդացի ծովագնացների հետ։ 1651 թվականին հոլանդացի ծովակալ Մաարթեն Հարփերթզոն Թրոմփը նամակով պահանջում է անգլիացիներից իրենց ետ վերադարձնել այն ամենը ինչ նրանք վերցրել էին հոլանդացիներից պատերազմի պատճառով։ Ստանալով բացասական պատասխան նա պատերազմ է հայտարարում սորլինգներին՝ կղզու բնակիչներին։ Պատերազմը այդպես էլ տեղի չի ունենում։ 1985 թվականին գտնվում է այն փաստաթուղթը, որում հայտարարված էր պատերազմը։ Այս մասին հայտնում են Լոնդոնի հոլանդական դեսպանատանը և որպեսզի երկու ազգերի մեջ չմնա դարեր առաջ եղած անհամաձանությունը, 1986 թվականին ստորագրվում է հաշտության պայմանագիր։
1651 թվականի հունիսին ծովակալ Ռոբերտ Բլեյքը կլորագլուխներից (պառլամենտականներ) ետ է վերցնում Սիլլի կղզիները։
1707 թվականի հոկտեմբերի 22-ին կղզում տեղի է ունենում Սիլլի կղզիների ծովային աղետը, որտեղ վատ եղանակի պատճառով իրար են բախվում 4 տարբեր նավեր։ Զոհվում է 1450 մարդ։
Կղզին այցելել են բազում ծովահեններ։


== Կառուցվածք ==

Կղզիախումբը հիմնականում կազմված է 5 կղզիներից և բազում փոքր կղզիներից կամ պարզապես մեծ ջրային քարերից։ Այս ամենը հիմնականում կազմված է գրանիտից։
Հինգ հիմնական կղզիներն են՝

Սուրբ Մարիամի կղզի
Տրեսկո
Սուրբ Մարտինի կղզի (Սպիտակ Կղզի)
Սուրբ Ագնեսայի կղզի (Գուգ)
Բրայհեր (Գուիլ)Բացի այս հինգ կղզիներից ավելի փոքր և բնակություն չունեցող կղզիներն են՝

Սամսոն
Աննետ
Սուրբ Հեղինե
Տաեն
Մեծ ԳանիլլիԳոյություն ունեն նաև 45 մեծ քարաբեկորներ, որոնք անվանվում են կղզյակներ։


== Այլ տեղեկություններ ==

Կղզին առավել հայտնի է իր տուրիստական կենտրոններով։ Մինչև 16 տարեկան երեխաների համար գոյություն ունի ընդամենը մեկ դպրոց՝ բոլոր հինգ կղզիների համար։ Այն գնտվում է Սուրբ Մարիամի կղզում։
Կղզիներում կլիման մեղմ է։ Ձմեռը շատ ցուրտ չէ և եղանակը քիչ է տարբերվում Անգլիայի եղանակից։ Ամառը ջերմաստիճանը շատ չի բարձրանում և Անգլիայի հետ համեմատած ավելի ցուրտ է լինում։